text: [{"text_idx": "#000002", "text": "Mubukambausi bwakwe bwakusindinganya, mbuli mbokutondezyedwe mu 1 Bakolinto 15 amumagwalo ngaakalembela ba Tesalonika, Paulu ulisalazyide kwaamba kubuka kuzwa mucuumbwe kuti eeco atalaa zyoonse mbobulangizi buumbulizya kufumbwa musaante wakaliko mumisela yoonse yakainda. Mu Buzuba bwa Kubusya baluleme kuzwa Kubafu ciindi comwe, Mwami Yahushua Messiah uyooseluka kuzwa kujulu. Bafwide muli Messiah bayoobuka \u201cakuyubunuka anguwe mubulemu\u201d (Bakolose 3:4). Aciindi mpeenya aawo boonse Banakristu bacinoopona bayookwempwidwa antoomwe ambabo kuya muluwo (1 Batesalonika 4:13-18). \u201cMukulaba kwaliso\u201d ooyo mubili ngwajisi muntu omwe-omwe uuli mucizuminano uyoopindulwa akubaa mubili uutaboli. Bayoosama ciwa citafwi, kwiinda mukubusyigwa kabali muntu wamuuya uulaa nguzu, abulemu bwakujulu (1 Bakolinto 15:42-44, 51-54)."}, {"text_idx": "#000003", "text": "Eezyo zintu zinooli zyamaleele ziyoocitika \u201cakuboola kwakwe\u201d (1 Batesalonika 5:23; 1 Bakolinto 15:23), \u201caakulibonya aciindi ceelede\u201d (1 Timoteo 6:14-15), mu \u201cbuzuba bwamamanino\u201d (Johane 6:40) oomo muyooba \u201ckubukila kubuumi\u201d (Johane 5:29). Aboobo \u201ctuliyandisyide kulindila nguwe\u201d (BaFilipo 3:20) \u201caakuyubununwa, Yahushua Messiah\u201d (1 Petulo 1:5, 7, 13; BaLoma 8:18-19; 1 Bakolinto 1:7), \u201caakulibonya\u201d walo (1 Timoteo 6:14; Tito 2:13; 1 Johane 3:2-3), kuboola kwakwe (parousia) mubulemu kuzyoobamba Bulelo bwakwe anyika."}, {"text_idx": "#000006", "text": "Ncintu citakkazyiki camba mu busanduluzi bwatunsiyansiya kujatikizya Buzuba bwa Kubuka kuzwa Kubafu, oomo \u201cmizimo\u201d ya baluleme mwiiseluka antoomwe a Yahushua kuzwa kujulu mpoonya aawo amibili yabo yaanyika kiivwukkumuka kuzwa muzyuumbwe zyabo. Mumilumbe iilaa mpuwo, \u201cmizimo\u201d yeelede kusolweda nguwe kubuka, kutegwa ikaakunjile muzyuumbwe kiitaninga vwukkulwa akubusyigwa kuzwa oomo! Tunsiyansiya tuleelede kutwaambila bwini mbociyoocitwa eeci. Nkabela bayumya makani aaya kufumbwa nzila njobakonzya mbuli, mumajwi aakupozya kumilomo aayo aalaa mpuwo akuteleleka, ayaayo aalembedwe mumabbuku."}, {"text_idx": "#000007", "text": "Kunze lyaboobo akwiimpana kapati, Paulu wakalemununa Batesalonika bakali kusyoma kujatikizya bafu mbibaasweekelwa kwiinda mukubalembela Buzuba bwa Kubuka kuzwa Kubafu buciboola kumbelaa mazuba eelyo Mwami Yahushua Messiah alikke \u201cnayooseluka kuzwa kujulu akoompolola mpoonya baluleme bafwide bayoobuka akuvwukkuka muzyuumbwe zyabo kuyooswaangana a Mwami muluwo\u201d (1 Batesalonika 4:16-17). Paulu wakali kuyanda kuti swebo \u201ctuumbulizyane amajwi aaya\u201d (kampango 18)."}, {"text_idx": "#000009", "text": "Muzeezo walufu uulaa mpuwo, alubeta, kupegwa bulumbu akubuka kuzwa kubafu ulangikaanga tuukwe bulangizi kuti weezyekanyigwa atumpango twa Mangwalo tulondokede."}, {"text_idx": "#000011", "text": "Naakaunkide kujulu kuzwa anyika Yahushua (Milimo 1:11), bangele bobile bakalailila baapositolo masimpe aakuti walo uyooboola alimwi mbweenya mbuli mbwaakayaamuka. (Aboobo kutaminina kwa Bakamboni ba Jehovah kuti kuboola kwabili kwakatola kale busena mu 1914 kulilubide lyo.) Mwami uciyoobusya basaante kuzwa muzyuumbwe aakuboola lwabili kumbelaa mazuba, oolo ndolusyomo luumbulizya basaante mumisela yoonse. Pele eeci cilinyonganyidwe akulebwa nkaambo katunsiyansiya tuzumenene kuti baluleme bayookkala antoomwe a Yahushua kujulu akataa ciindi nobafwa a Buzuba bwa Kubuka kuzwa kubafu. Aayo makani aadumide kubaa mpuwo taamvwiki. Bantu banjaanji tabaninga lizeeza acintu eeci."}, {"text_idx": "#000012", "text": "Kumamanino aamulimo wakwe, Yahushua wakaamba kuti wakaunka kuyoobambila basikwiiya busena (Johane 14:2; cp. Intembauzyo 115:16). Aakale, Walo wakabaambide kuti, \u201cOoko Ime nkweya, inywe tamukonzyi kuboola\u201d (Johane 13:33). Walo wakaubyaubya majwi aakwe naakabasyomya kuti uciyooboola alimwi a \u201ckubatambula kuli nguwe lwakwe\u201d (Johane 14:3) kutegwa abalo bakakonzye kuba ooko nkwabede. Cilisalede kuti, basikwiiya tiibakali kukonzya kuya nkwabede Yahushua. Pele Walo uyooboola kuli mbabo mu Buzuba bwa Kubuka kuzwa kubafu. Mulimo nzi ngwayoo boolela alimwi anyika ikuti basaante kabajisi kale busena bwakukkala kujulu mpeenya buyo mbobafwida? Ncintu citakonzyeki kuti Yahushua \u201cabatambule kuli lwakwe mwini\u201d mubusena oomo mobabede kale antoomwe anguwe! Mbubuti Yahushua mbwanga wakkomanina kumpelenga kuli boobo, ooko kubamba Cizuminano Cipya kuti cipyopyongane akuzinga mizeezo boobu?"}, {"text_idx": "#000013", "text": "Inga kwabulila lyo mulimo wakuti Messiah mbuli mbwali nguusunga zijuzyo zya lufu a mulilo uutamani. (Ciyubunuzyo 1:18) Yahushua wakayumyayumya Johane abaabo babala bbuku lya Ciyubunuzyo kukasimpe kakuti, ikuti baluleme bafwide tiibakeelede kulikatazya kumakani aakubuka kulufu kuzwa mu Mulilo Uutamani\u2014eeco ciyootola busena aakuboola kwa Messiah, alimwi lilikke buyo eelyo. Kuli nzila yomwe buyo yakuzabuka lufu alimwi ooko nkubuka kuzwa kubafu mubili wa muntu woonse mbwabede. Nciceeco Davida a Yahushua ncibakali kwaamba \u201ckoona kwa lufu\u201d mu (Intembauzyo 13:3; Johane 11:11, 14). Eeco nceciindi mbocibede masimpe aakataa lufu akubuka kuzwa kubafu. Koona nciimo cakutalimvwa bulanga. Mbubuti busongo buna Plato mbubwakakondoola akusofwaazya lusyomo lwamu Bbaibbele? Plato a Yahushua tabeelede kuvwelengana pe."}]